*Tanış oldum və Auditor*

 *Rəyinin formalaşdırılmasında*

 *istifadə etdim:*

Direktor-Auditor: Ş.N.Şirinova

Auditin əhatə etdiyi dövr üçün (01.01.2024 – 31.12.2024) “Qərbi Kaspi Univeristeti” üzrə tətbiq olunmuş, seçilmiş və ya aparılmış uçot siyasəti, eyni zamanda, tərtib olunmuş Maliyyə Hesabatlarına dair

UÇOT SIYASƏTI VƏ İZAHLI QEYDLƏR

**1. Universitet haqqında ümumi məlumat**

***Əsas Müəssisə:*** *“Qərbi Kaspi Univeristeti”*

 “Qərbi Kaspi Univeristeti” (Universitet) Azərbaycan Respublikası Nazirlər Kabinetinin 04 mart 1995-ci il tarixli 44 saylı Qərarı ilə yaradılmışdır.

 Universitet Azərbaycan Respublikası İqtisadiyyat Nazirliyi yanında Dövlət Vergi Xidmətinin Milli Gəlirlər Baş İdarəsi hüquqi şəxslərin dövlət qeydiyyatı İdarəsi tərəfindən qeydiyyata alınmış və ona bu barədə 1700370951 saylı Şəhadətnamə verilmişdir.

 Universitetin təsis qeydiyyat sənədlərində sonuncu dəfə 04.04.2023-ci il tarixdə dəyişiklik edilərək AR İqtisadiyyat Nazirliyi yanında Dövlət Vergi Xidmətinin Milli Gəlirlər Departamentinin Hüquqi Şəxslərin Dövlət qeydiyyatı İdarəsində qeydiyyatdan keçirilmiş və ona hüquqi şəxslərin Dövlət Reyesterindən 2201020024216500 saylı Çıxarış verilmişdir.

 Nizamnaməsinə əsasən Universitet, ali təhsilin bütün səviyyələri üzrə geniş spekterli mütəxəssislər hazırlığını, ali, orta ixtisas və əlavə təhsil Proqramlarını həyata keçirən fundamental və tətbiqi elmi tədqiqatlar aparan çoxprofilli aparıcı özəl ali təhsil müəssisəsidir.

 Universitetin qanuni təmsilçisi Rəşad Bağırov, baş mühasibi Saidə Rəhimova olmuşdur.

 Təsis və qeydiyyat Sənədlərində göstərildiyi kimi Universitetin əsas hüquqi ünvanı Bakı şəhəri, Səbail rayonu, İstiqlaliyyət küçəsi 27-dir.

 ***Törəmə müəssisə :*** Universitetin törəmə Müəssisələri mövcuddur, lakin, uzun illər və o cümlədən, 2024-сü hesabat dövründə heç birinin maliyyə təsərrüfat fəaliyyəti olmamışdır.

**2.** **Əsas Uçot prinsiplərinin xülasəsi**

 Maliyyə hesabatlarının hazırlanmasında qəbul edilən əsas uçot prinsipləri aşağıda qeyd edilmişdir. Bu prinsiplər istisna hallar göstərilmədiyi təqdirdə, bütün illərə davamlı olaraq tətbiq olunur.

***Mühasibat uçotunun əsasları***

 Universitet mühasibat sistemini Azərbaycan Respublikasının qanunvericiliyinə uyğun şəkildə təşkil edir.

 Universitetin 31.12.2024-cü il tarixində başa çatmış il üzrə hazırkı maliyyə hesabatları Beynəlxalq Mühasibat Standartları Şurası tərəfindən dərc edilmiş Maliyyə Hesabatlarının Beynəlxalq Standartları(MHBS) və Maliyyə Hesabatlarının Beynəlxalq Standartlarına Şərhlər Komitəsi (MHBSK) tərəfindən dərc edilmiş şərhləri əsasında hazırlanmışdır.

 Standartlara və şərhlərə 31.12.2024-cü il tarixində qüvvəyə minməsi gözlənilən MBUSK və ya Maliyyə Hesabatlarının Beynəlxalq Standartları Komitəsinin (MHBSK) təqdimat və ya mümkün dəyişikliklərini nəzərə almala, rəhbərlik yekun maliyyə hesabatlarını tərtib etməzdən əvvəl maliyyə hesabatlarına bu cür dəyişikliklərin edilməsi ehtiyacının olma ehtimalını istisna etmir.

***Təqdimatın əsasları***

 Maliyyə hesbatları aşağıda göstərilmiş mühasibat uçotu prinsiplərində başqa cür qeyd olunmayıbsa(məsələn, müəyyən maliyyə alətləri adalətli dəyər prinsipi ilə ölçülür) tarixi dəyər prinsipinə əsasən hazırlanmışdır.

***Funksional və Hesabat valyutası***

 Universitet funksional valyutası və bu maliyyə hesabatlarının tərtib olunduğu valyuta Azərbaycan Respublikasının milli valyutası olan Azərbaycan manatıdır (AZN).

***Maliyyə alətləri -əsas qiymətləndirmə üsulları***

 Ədalətli dəyər qiymətləndirmə tarixində bazar iştirakçıları arasında könüllü şəkildə əməliyyat həyata keçirilərkən aktivi satmaq üçün alınacaq və öhdəliyi ötürərkən ödəniləcək dəyərdir.

 Ədalətli dəyər ən yaxşı olaraq fəal bazarda alınıb satıla bilən qiymət ilə təsdiqlənir. Fəal bazar qiymətlər haqqında davamlı olaraq məlumat əldə etmək üçün aktiv və öhdəliklər üzrə əməliyyatların kifayət qədər tez müddətdə və həcmdə həyata keçirildiyi bazardır.

 Fəal bazarda alınıb satılan maliyyə alətlərinin ədalətli dəyəri ayrı-ayrı aktiv və ya öhdəliklərin bazar qiymətinin müəssisənin istifadəsində olan aktiv və ya öhdəliklərin miqdarına hasili nəticəsində alınan məbləğ kimi ölçülür.

 Bu hal hətta bazarın normal gündəlik ticarət dövriyyəsi müəssisənin istifadəsində olan aktiv və öhdəliklərin qarşılanması üçün kifayət qədər olmadıqda və bir əməliyyat üzrə mövqelərin satılması üçün sifarişlərin yerləşdirilməsi bazar qiymətinə təsir etdikdə baş verir.

 Əməliyyatın qiyməti haqqında bazar məlumatı olmayan maliyyə alətlərinin ədalətli dəyərini müəyyən etmək üçün pul axınlarının diskontlaşdırılması modelindən, həmçinin bazar şərtləri ilə həyata keçirilən analoji əməliyyatlar haqqında məlumatlara və ya investisiya olunan müəssisələrin cari dəyərinə əsaslanan modellərdən istifadə edilir. Ədalətli dəyərin qiymətləndirilməsi nəticələri aşağıda göstərildiyi kimi ədalətli dəyər iyerarxiyasının səviyyələrinə görə təhlil edilir:

 (i) 1-ci Səviyyəyə oxşar aktivlər və ya öhdəliklər üçün aktiv bazarlarda kotirovka olunan (düzəliş edilməyən) qiymətlər ilə qiymətləndirmələr aiddir,

 (ii) 2-ci Səviyyəyə aktiv və ya öhdəlik üçün birbaşa (yəni, qiymətlər) və ya dolayısı ilə (yəni, qiymətlər əsasında hesablananlar) müşahidə edilə bilən əhəmiyyətli ilkin məlumatların istifadə edildiyi qiymətləndirmə üsulları ilə qiymətləndirmələr aiddir;

(iii) 3-cü Səviyyəyə aid olan qiymətləndirmələr yalnız müşahidə oluna bilən bazar məlumatlarına əsaslanmır (yəni, qiymətləndirmə üçün əhəmiyyətli həcmdə müşahidə oluna bilməyən ilkin məlumatlar tələb edilir). Ədalətli dəyər iyerarxiyasının səviyyələri arasında köçürmələr hesabat dövrünün sonunda baş vermiş hesab edilir.

 Əməliyyat xərcləri əlavə xərcləri əks etdirir və birbaşa olaraq maliyyə alətinin alışı, buraxılması və ya satışı ilə əlaqəlidir. Əlavə xərc əməliyyat həyata keçirilmədiyi təqdirdə yaranmayan xərclərdir.

 Əməliyyat xərclərinə agentlərə (satış üzrə agentlər kimi fəaliyyət göstərən işçilər daxil olmaqla), məsləhətçilərə, brokerlərə və dilerlərə ödənilmiş haqq və komissiyalar, tənzimləyici orqanlar və fond birjalarına ödəmələr, eləcə də mülkiyyət hüququnun köçürülməsi üzrə vergilər və rüsumlar daxildir. Əməliyyat xərclərinə borc öhdəlikləri üzrə mükafat və ya diskontlar, maliyyələşdirmə xərcləri, daxili inzibati və ya saxlama xərcləri daxil edilmir.

 Amortizasiya olunmuş dəyər (AC) əsas məbləğ üzrə ödənişlərin çıxılmasından və hesablanmış faizlərin əlavə edilməsindən, maliyyə aktivləri üçün isə gözlənilən kredit zərərləri üzrə ehtiyatın çıxılmasından sonra maliyyə alətinin ilkin tanınma zamanı qeydə alınan dəyəridir.

***Maliyyə alətlərinin ilkin tanınması.***

 Bütün maliyyə alətləri əməliyyat xərcləri də daxil olmaqla, ilkin olaraq ədalətli dəyərlə tanınır.

 İlkin tanınma zamanı ədalətli dəyər ən yaxşı olaraq əməliyyat qiyməti ilə təsdiqlənir. İlkin tanınma zamanı gəlir və ya zərər yalnız ədalətli dəyər ilə əməliyyat qiyməti arasında fərq olduqda qeydə alınır. Əməliyyat qiyməti eyni maliyyə aləti ilə aparılan digər müşahidə oluna bilən cari bazar əməliyyatları və ya əsas məlumat kimi yalnız müşahidə edilə bilən bazarların məlumatlarını istifadə edən qiymətləndirmə modeli ilə təsdiqlənir.

 İlkin tanınmadan sonra amortizasiya olunmuş dəyərlə qiymətləndirilən maliyyə aktivləri üzrə gözlənilən kredit zərərləri üçün ehtiyat tanınır və bu da aktivin ilkin tanınmasından dərhal sonra zərərin tanınması ilə nəticələnir.

 Qanunvericilik və ya ümumi qəbul edilmiş bazar qaydaları ilə müəyyən edilmiş vaxt çərçivəsində təchiz olunması nəzərdə tutulan maliyyə aktivlərinin bütün digər alış və satışları (“standart şərtlər” əsasında alış və satışlar), Universitetin maliyyə aktivini almaq və ya satmaq öhdəliyini qəbul etdiyi əməliyyat tarixində qeydə alınır.

 Alış üzrə bütün digər əməliyyatlar Universitetin həmin maliyyə aləti üzrə müqavilə tərəfi olduğu halda tanınır.

 ***Maliyyə aktivlərinin təsnifləşdirilməsi və sonrakı dövrdə qiymətləndirilməsi:***

 Universitet maliyyə aktivlərini amortizasiya olunmuş dəyərlə təsnifləşdirir və ölçür. Borc maliyyə aktivlərinin təsnifləşdirilməsi və sonrakı dövrdə ölçülməsi: (i) müvafiq aktivlər portfelinin idarə olunması üçün Universitetin biznes modelindən və (ii) aktiv üzrə pul axınlarının xüsusiyyətindən asılıdır.

***Biznes model.***

 Biznes model Universitetin nağd pul axınları əldə etməsi məqsədilə portfelin idarə edilməsi üçün istifadə etdiyi metodu əks etdirir və Universitetin məqsədinin: (i) aktivlərdən yalnız müqavilə üzrə nağd pul axınlarının əldə edilməsi (“müqavilə üzrə nağd pul axınlarının əldə edilməsi üçün aktivin saxlanılması”) və ya (ii) müqavilədə nəzərdə tutulan və aktivlərin satışından yaranan nağd pul axınlarının əldə edilməsi (“müqavilə üzrə nağd pul axınlarının əldə edilməsi və maliyyə aktivlərinin satılması üçün aktivlərin saxlanılması”) olub-olmadığını müəyyən edir, (i) və (ii) bəndlər tətbiq edilmədikdə, maliyyə aktivləri “digər” biznes modellərə aid edilir.

***Pul axınlarının xüsusiyyətləri.***

 Biznes model müqavilə üzrə pul axınlarının əldə edilməsi və ya müqavilə üzrə pul axınlarının əldə edilməsini və maliyyə aktivlərinin satılması üçün saxlanılmasını nəzərdə tutduqda, Universitet pul axınlarının yalnız əsas borc və faiz ödənişlərindən ibarət olub-olmadığını qiymətləndirir (SPPI təhlili).

***Maliyyə aktivlərinin yenidən təsnifləşdirilməsi***.

 Maliyyə aktivlərinin idarə edilməsi üzrə biznes model tam dəyişdirildikdə, bütün maliyyə alətləri yenidən təsnifləşdirilir. Aktivlərin yenidən təsnifləşdirilməsi perspektiv qaydada - biznes modeldəki dəyişiklikdən sonrakı ilk hesabat dövrünün əvvəlindən tətbiq edilir. Universitet cari və müqayisəli dövr ərzində öz biznes modelini dəyişdirməmiş və maliyyə aktivlərini yenidən təsnifləşdirməmişdir.

 ***Maliyyə aktivlərinin dəyərsizləşməsi:***

 Universitet amortizasiya olunmuş dəyərlə ölçülmüş borc alətləri üzrə gözlənilən zərərləri proqnozlar əsasında qiymətləndirir.

 Universitet hər bir hesabat tarixində gözlənilən zərərləri qiymətləndirir və dəyərsizləşməsi üzrə ehtiyatı tanıyır.

 Amortizasiya olunmuş dəyərlə ölçülən borc alətləri gözlənilən kredit zərərləri üzrə ehtiyat çıxılmaqla, maliyyə vəziyyəti haqqında hesabatda göstərilir.

 ***Maliyyə aktivlərinin silinməsi.***

 Maliyyə aktivlərini bərpa etmək üçün Universitetin bütün praktiki imkanları tükəndikdə və Universitet belə aktivlərin bərpasına dair gözləntilərin əsaslandırılmadığı qənaətinə gəldikdə, maliyyə aktivləri tam və ya qismən silinir.

 Aktivlərin silinməsi tanınmanın dayandırılmasını əks etdirir. Universitet müqaviləyə əsasən ödənilməli məbləğləri bərpa etməyə cəhd etdikdə, lakin həmin məbləğlərin bərpası ilə bağlı əsaslandırılmış gözləntiləri olmadıqda, barəsində hələ də məcburi bərpa tədbirləri görülən maliyyə aktivlərini silə bilər.

 ***Maliyyə aktivlərinin tanınmasının dayandırılması.***

 Universitet aşağıdakı hallarda maliyyə aktivlərinin tanınmasını dayandırır: (a) aktivlər geri alındıqda və ya bu aktivlərlə əlaqədar pul vəsaitlərinin hərəkəti üzrə hüquqların müddəti başa çatdıqda və ya (b) Universitet maliyyə aktivlərindən daxil olan pul vəsaitlərinin axını üzrə mülkiyyət hüququnu ötürdükdə və ya ötürülmə haqqında müqavilə bağladıqda və bu zaman (i) həmin aktivlərin mülkiyyət hüququ ilə əlaqədar bütün risk və faydaları əsas etibarilə başqa tərəfə ötürdükdə və ya (ii) bu aktivlərin mülkiyyət hüququ ilə əlaqədar bütün risk və faydaları əsas etibarilə ötürmədikdə və ya saxlamadıqda, lakin, həmin aktivlər üzrə nəzarət hüququnu özündə saxlamadıqda. Qarşı tərəf satışa məhdudiyyətlər qoymadan aktivi tam olaraq əlaqəli olmayan üçüncü tərəfə satmaq imkanına malik olmadıqda nəzarəti özündə saxlayır.

 ***Maliyyə öhdəliklərinin qiymətləndirilmə kateqoriyaları.***

 Maliyyə öhdəlikləri sonradan amortizasiya olunmuş dəyərlə ölçülür. Maliyyə öhdəliklərinin tanınmasının dayandırılması. Maliyyə öhdəliyinin tanınması öhdəlik icra edildiyi halda dayandırılır (yəni, müqavilədə göstərilən öhdəlik yerinə yetirildikdə, ləğv edildikdə və ya icra müddəti başa çatdıqda).

**3.** M**ühasibat uçotunun mühüm maddələri üzrə mülahizələr**

***Xarici valyutanın çevrilməsi.***

 Universitetin funksional valyutası onun fəaliyyət göstərdiyi əsas iqtisadi mühitin valyutasıdır. Universitetin funksional və təqdimat valyutası Azərbaycan Respublikasının milli valyutası olan Azərbaycan Manatıdır.

 Monetar aktiv və öhdəliklər ARMB-nin müvafiq hesabat tarixinə qüvvədə olan rəsmi valyuta məzənnəsinə əsasən Universitetin funksional valyutasına çevrilir.

 Belə əməliyyatlar üzrə hesablaşmaların həyata keçirilməsi və monetar aktiv və öhdəliklərin ARMB-nin ilin sonuna müəyyən etdiyi rəsmi məzənnə ilə Universitetin funksional valyutasına çevrilməsi nəticəsində yaranan gəlir və zərər il üzrə mənfəət və ya zərərdə (xarici valyuta mövqeyinin yenidən qiymətləndirilməsi üzrə zərər çıxılmaqla gəlir kimi) tanınır.

 İlin sonuna qüvvədə olan məzənnə ilə çevrilmə ilkin dəyərlə qiymətləndirilən qeyri-monetar maddələrə tətbiq edilmir.

 Xarici valyutada olan və ədalətli dəyərlə qiymətləndirilən qeyri-monetar maddələr, o cümlədən pay alətləri ədalətli dəyərin müəyyən edildiyi tarixə qüvvədə olan məzənnələrdən istifadə etməklə funksional valyutaya çevrilir.

 Məzənnə dəyişikliklərinin pay qiymətli kağızların ədalətli dəyərinə təsiri ədalətli dəyərin dəyişməsindən yaranan gəlir və ya zərərin bir hissəsi kimi əks etdirilir.

 ***Əvəzləşdirmə.***

 Maliyyə aktiv və öhdəliklərinin əvəzləşdirilməsi və xalis məbləğin maliyyə vəziyyəti haqqında hesabata daxil edilməsi tanınmış məbləğlərin əvəzləşdirilməsi üçün qanunvericiliklə müəyyən edilmiş hüququn, eləcə də əvəzləşdirməni aparmaq və ya aktivi realizəsiyə edərkən müvafiq öhdəliyi də satmaq niyyətinin mövcud olduğu hallarda həyata keçirilə bilər.

 Belə əvəzləşdirmə hüququ gələcək hadisələrdən asılı olmamalı və aşağıdakı bütün hallarda hüquqi qüvvəyə malik olmalıdır:

1. adi fəaliyyət gedişində
2. defolt halı olduqda
3. ödəniş qabiliyyəti olmadıqda və ya müflisləşmə baş verdikdə.

 ***İşçi heyəti ilə bağlı xərclər və müvafiq ayırmalar.***

 Əmək haqları, Azərbaycan Respublikası Dövlət Sosial Müdafiə Fonduna ödənişlər, məzuniyyət və xəstəlik vərəqələri üzrə illik ödənişlər, mükafatlar və pul şəklində olmayan imtiyazlar Universitetin işçiləri tərəfindən müvafiq xidmətlər göstərildikdə hesablanır. Universitetin yerli qanunvericiliyə uyğun müəyyən edilmiş haqlar üzrə ödənişlərdən başqa pensiya və analoji ödənişləri həyata keçirmək üçün hər hansı hüquqi və ya işgüzar praktikadan yaranan öhdəliyi yoxdur.

 ***İcarələr və***  ***Universitettin icarəçi olduğu müqavilələr***

 İcarə elementi olan müqavilə qüvvəyə mindikdə və ya modifikasiyaya uğradıqda Universitet müqavilə üzrə ödənişi hər icarə elementinə onların ayrıca götürülmüş qiymətinə uyğun aid edir.

 Buna baxmayaraq, Universitet əmlak icarələrində qeyri-icarə elementlərini ayırmamaq və icarə və qeyri-icarə elementləri üzrə vahid icarə elementi kimi hesabat vermək seçimindən yararlanmışdır.

 Universitet istifadə hüququ formasında olan aktiv və icarə öhdəliyini icarənin başladığı tarixdə tanıyır. İstifadə hüququ formasında olan aktiv ilk olaraq ilkin dəyərində tanınır.

 Bu dəyər icarə güzəştləri çıxılmaqla, icarənin başlandığı tarixdə və ya bu tarixdən əvvəl edilmiş hər hansı icarə ödənişlərindən, çəkilmiş ilkin birbaşa xərclərdən və aktivin sökülməsi və kənar edilməsi, aktivin və ya onun yerləşdiyi yerin bərpa edilməsi xərclərindən ibarətdir.

 İstifadə hüququ formasında olan aktiv sonradan düzxətli metod ilə icarə müddətinin başladığı tarixdən bitdiyi tarixədək amortizasiya olunur. O şərtlə ki, icarə müqaviləsi icarə müddətinin sonunda aktiv üzərində mülkiyyət hüququnu Universitetə ötürməsin və ya istifadə hüququ formasında olan aktivin qiyməti Universitetin satınalma həyata keçirməsini nəzərdə tutmasın.

 Belə olan halda istifadə hüququ formasında olan aktiv icarəyə verilən aktivin faydalı istismar müddəti boyu amortizasiya olunacaq. Aktivin faydalı istismar müddəti əmlak və avadanlığın faydalı istismar müddətinin müəyyən olunması prinsipi ilə müəyyən olunur.

 Əlavə olaraq istifadə hüququ formasında olan aktiv dövri olaraq dəyərsizləşmə zərərinə uyğun (əgər varsa) azaldılır və icarə öhdəliyinin müəyyən təkrar qiymətləndirmələrinə uyğun düzəliş edilir. İcarə müddətinin başlanması tarixində icarə öhdəliyi həmin tarixdə ödənilməmiş icarə ödənişlərinin diskontlaşdırılmış dəyərilə ölçülür.

 İcarə ödənişləri, icarə müqaviləsində nəzərdə tutulan faiz dərəcəsi ilə diskontlaşdırılır. Əgər bu faiz dərəcəsinin müəyyən edilməsi mümkün deyilsə, onda Universitetin borc kapitalı üzrə artan faiz dərəcəsi istifadə olunur. Ümumiyyətlə, Universitet diskont dərəcəsi kimi borc kapitalı üzrə artan faiz dərəcəsini tətbiq edir.

 ***Universitetin Hesabat ilinin sonuna Debitor borclarının dəyərsizləşməsi və ya “Ümüdsiz borcları” üzrə vəziyyət***

 Debitor borclarının dəyərsizləşməsivə ya “Ümüdsiz borcları” üzrə vəziyyət, yalnız həmin borcların müştərilər tərəfindən, artıq, yığıla bilməməsi və bundan sonra xeyli müddətin keçməsi anında rəhbərlik tərəfindən qiymətləndirilmişdir.

 Hesabat ilinin sonunda həmin borcların tələbi üzrə aparılan hərəkətlər, tədbirlərin icrası, müvafiq orqanlarla yerinə yetirilməli olan işlər dəyandırıldıqdan sonra həmin borcların müvafiq qaydada və formada aktlaşdırılması və Universitetin illərlə müxtəlif mənbələr hesabına toplanılmış və ya yaradılmış müvafiq Ehtiyyatlar maddəsi üzrə toplanılmış vəsaitlər hesabına silinməsinin həyata keçirilməsi barədə göstərişlər verilmişdir.

 Bu zaman Müştərinin əhəmiyyətli maliyyə çətinlikləri, müflisləşməsi və ya maliyyə itkisinə məruz qalması və sair hallar da nəzərə alınmışdır.

 Lakin, belə hallar hesabat ilinin sonu üçün müvafiq qanunvericilik aktlarının tələblərinə uyğun olaraq tam başa çatdırılmamışdır. Müvafiq işlər davam etdirilir.

 ***Qeyri-maliyyə aktivlərinin dəyərsizləşməsi***

 Universitetin bərpa edilə bilinməyən qeyri – maliyyə aktivlərinin balans dəyərinə təsir edə biləcək aparılmış əməliyyatlar və ya müvafiq şəraitsizlik Universitetin rəhbərliyi tərəfindən hesabat dövründə təhlil olunmuş və Universitetin qeyri-maliyyə aktivlərinin mümkün dəyərsizləşməsi üzrə hər hansı göstəricilərin və ya əlamətlərin olmaması müəyyən edilmişdir. Digər qeyri-maliyyə aktivlərinin bərpa edilə bilinməyən balans dəyərinə dair göstəricilərin və ya əlamətlərin mövcudluğu da qiymətləndirilmiş, dəyərsizləşmə üzrə yoxlanılmış və hər hansı mənfi hal müəyyən olunmamışdır.

 Universitetin Qeyri-maliyyə aktivlərinin hesabat dövründəki faktiki istifadə dəyəri hesablanılarkən Universitetin rəhbərliyinin həmin hesabat ilinə dair aktivlər və yaxud pul vəsaitlərini formalaşdıran hallar, prespektiv üçün gözləntilər və bu sahədə dövriyyənin daha da artacağı ilə bağlı olaraq təxminləri də nəzərə alınmışdır.

**4. Gəlirlərin xüsusiyyətinə görə təhlili**

***Gəlirlərin yaranma mənbələri***

 Universitet 2024-cü hesabat dövründə müxtəlif növ təhsil proqramlarını tədrisi üzrə fəaliyyət göstərmişdir. Bağlanmış Müqavilələrə əsasən yerinə yetirdiyi əsas fəaliyyət sahələri və digər xidmətlər üzrə gəlirlər əldə etmişdir.

 Bu sahə üzrə aparılmış əməliyyatlar da Universitetin mühasibat uçotunun müvafiq hesab planlarında uçota alınmış, hesabatlarına daxil edilmiş, o cümlədən, milli standartların tələblərinə uyğun olaraq “Mənfəət vergisinin Bəyənnaməsi” və onun Əlavələri olan Hesabat formalarında əks etdirilmişdir. Auditin əhatə etdiyi hesabat dövrlərinin sonuna bu sahələr üzrə qalıqların vəziyyəti, gəlirləri aşağıdakı cədvəldə göstərildiyi kimi olmuşdur:

manatla

|  |  |
| --- | --- |
| **Göstəricilər** | **2024** |
| Xidmətlərin göstərilməsindən əldə olunan gəlirlər | 11.101.463,74 |
| Malların təqdim edilməsindən gəlir | 0 |
| Əsas vəsaitlərin təqdim edilməsindən gəlir | 0 |
| Daşınan və daşınmaz əmlakın icarəsindən gəlir | 0 |
| Digər gəlirlər | 0 |
| **YEKUNU** | 11.101.463,74 |

**5. Pul vəsaitləri, onların ekvivalentləri və istifadəsinin məhdudlaşdırılması**

***Pul vəsaitləri və onların ekvivalentləri.***

 Pul vəsaitləri və onların ekvivalentləri pul vəsaitlərinin əvvəlcədən məlum olan məbləğinə asan çevrilə bilən və dəyərin cüzi dəyişməsi kimi riskə məruz qalan qoyuluşlardır. Pul vəsaitləri və onların ekvivalentlərinə ilkin ödəniş müddəti üç aydan az olan banklararası depozitlər daxildir. Verilmə tarixində istifadəsi üç aydan çox müddətə məhdudiyət qoyulmuş vəsaitlər pul vəsaitləri və onların ekvivalentlərinə aid edilmir.

 ***Pul axınlarının qiymətləndirilməsi.***

 Pul vəsaitləri və onların ekvivalentləri aşağıdakı səbəblərə görə amortizasiya olunmuş dəyərlə qeydə alınır. Müqavilə üzrə nağd pul axınlarını əldə etmək məqsədilə saxlanılır və həmin nağd pul axınları yalnız xidmətlərin göstərilməsindən, malların təqdim olunmasından, icarə haqqı üzrə icra edilmiş ödənişlərindən ibarətdir.

 Pul vəsaitləri və onların ekvivalentləri amortizasiya olunmuş maya dəyərində əks etdirilir.

 Universitetin Pul vəsaitləri və onların ekvivalentləri hesabat ilinin əvvəlinə və sonuna olan qalıqları, dövriyyələri və sair məlumatları Universitetin həm mühasibat uçotunda, həm də onun hesabatlarında Qanunvericiliklə tələb olunan formada və qaydada uçota alınmışdır.

 Eyni zamanda, həmin qiymətlilərin hərəkəti və qalığı barədə vəziyyət beynəlxalq tələblərdən irəli gələn standartlara uyğun olaraq hazırlanmış uçot – hesabat formalarında da öz əksini tapmışdır. Bu sahə üzrə hesabat ilinin əvvəlinə və sonuna qalıqlar qalmışdır.

 Pul vəsaitləri, onların ekvivalentləri və istifadəsinin məhdudlaşdırılması göstərilən tarixlərdə aşağıdakılardan ibarət olmuşdur: manatla

|  |  |  |
| --- | --- | --- |
| **sıra** **sayı****№** | **Göstəricilərin adı** | **1AZ 31.12.2024-cü il tarixə qalıqN** |
| 1 | Kassa | 0  |
| 2 | Bankda olan xüsusi hesablar | 12.439.910 |
| 3 | Hesablaşma hesabı | 0 |
| 4 | ƏDV depozit | 670 |
|  | CƏMİ: | 12.440.580,0 |

**6. İşçi qüvvəsi və əməkhaqqı barədə.**

 Universitetin işçilərinin orta sayı, bütövlükdə, Auditin əhatə etdiyi 2024-cü hesabat ili ərzində ötən illə müqayisədə hərəkətli olmuşdur. Müxtəlif səbəblərdən işdən azad olunmalar və işə qəbul edilmələr aparılmışdır.

 Qeyd etmək lazımdır ki, AR Əmək Məcəlləsinin və digər Normativ – Hüquqi Aktların tələblərinə uyğun olaraq Işçilərlə Əmək münasibətlərini tənzimləyən Müqavilələr və eyni zamanda, maddi – məsul şəxslərlə maddi – məsuliyyət məsələlərini əhatə edən Müqavilələr bağlanılmış, əmək haqqı, ezamiyyə xərcləri, məzuniyyət pulu və son haqq-hesab hesablamaları düzgün icra edilmiş, müvafiq olaraq sosial sığorta haqları və digər hesablamalar üzrə fondlara ayırmalar aparılmış, Auditin əhatə etdiyi dövrə dair bütün ödəmələr bank vasitəsi ilə ödənilmişdir.

 Universitetin əməkdaşları 2024-cü hesabat ili ərzində aşağıda göstərilən və işçi heyəti xərclərinə daxil edilən əmək haqlarını almışdırlar:

manatla

|  |  |  |
| --- | --- | --- |
| Sıra sayı | Əməliyyat istiqaməti | Əməliyyat məbləği |
| 1. | İşçilərə ödənilmiş əmək haqqı məbləği və ona bərabər tutulan ödənişlər (manatla) | 2.612.411,24 |
|  |
| 1.1. | əcnəbi işçilər üzrə | 0 |
| 1.2. | Yeri işçilər üzrə | 2.612.411,24 |
| 2. | İşçilərə görə ödənilmiş Sığorta haqqı məbləğləri(manatla) | 584.928 |
| 3. | İşçilərə ödənilmiş ezamiyyə xərcləri (manatla) | 194.475,55 |

 Yuxarıdakı cədvəldə qeyd edilən sahələrlə ilə bağlı olaraq aparılmış əməliyyatlara mühasibat uçotunun hesablar planı tətbiq edilərək düzgün uçota alınmış və illik Hesabat sənədlərinin müvafiq maddələrində düzgün əks etdirilmişdir.

**7. İcarə əməliyyatları barədə**

 Universitet borc kapitalı üzrə artan faiz dərəcəsini müxtəlif kənar maliyyələşdirmə mənbələrinin faiz dərəcələrinə əsasən müəyyən edir və icarə şərtlərinə və icarəyə verilən aktivin növünə uyğn düzəlişlər edir.

 İcarə öhdəliyinin qiymətləndirilməsində nəzərə alınan icarə ödənişləri aşağıdakılardan ibarətdir:

 – alınacaq hər hansı icarə stimulları çıxılmaqla sabit ödənişlər;

– ilkin olaraq icarə müddətinin başlanğıc tarixindəki indeks və ya dərəcələrdən istifadə etməklə ölçülən, indeks və ya dərəcələrdən asılı olan dəyişkən icarə ödənişləri;

 – zəmanətli son qalıq dəyəri üzrə icarəçi tərəfindən ödənilməsi gözlənilən məbləğlər;

 – Universitetin müvafiq olaraq icra edəcəyi ehtimal edilən satınalma variantı çərçivəsində icra qiyməti,

- Universitetin müqavilə müddətini uzatmaq seçimi edəcəyi ehtimal edilirsə yenilənən dövrdə icarə ödənişləri və Universitetin müqaviləyə erkən xitam verəcəyi gözlənilmədiyi hallar istisna olmaqla, icarəyə erkən xitam verilməsinə görə cərimə ödənişləri. Hesabat ilinin sonuna sahə üzrə vəziyyət aşağıdakı kimi olmuşdur:

manatla

|  |  |
| --- | --- |
| **Göstəricilər** | **2024** |
| Fiziki şəxslər üzrə icarə haqqı | **1.913.849,32** |
| Hüquqi şəxslər üzrə icarə haqqı | 0 |
| **YEKUNU** | **1.913.849,32** |

**8. Ticarət və digər debitor borcları**

 Auditin əhatə etdiyi dövr ərzində Universitet üzrə müxtəlif təyinatlı alqı – satqı və ya ticarət əməliyyatları aparılmışdır. Universitetin əsas fəaliyyət istiqaməti üzrə aparılmış əməliyyatlar nəticəsində yaranmış borc dövriyyəsi, müəyyən bir müddət ərzində mülkiyyət / mülkiyyət hüquqlarının artmasına və ya əmlakın formalaşması mənbəyinin azalmasına səbəb olan bütün ticarət əməliyyatlarının, sözügedən hesaba yazılan ümumi pul dəyəridir.

 Aparılmış əməliyyatlara dair hərəkətlər və ilin sonuna yaranmış qalıqlar, o cümlədən debitor borclar Universitetin uçot – hesabat sənədlərində öz əksini tapmışdır.

 Hesabat ilinin sonuna Universitetin müştərilərdən ala bilmədiyi debitor borclarının vəziyyəti aşağıdakılardan ibarət olmuşdur:

manatla

|  |  |  |  |  |
| --- | --- | --- | --- | --- |
| **Göstəricilər** | **01.01.2024** | **mədaxil**  | **məxaric**  | **31.12.2024** |
| Sifarişçilərə qısa müddətli debitor borclar | 44.438,62 | 11.101.463,74 | 11.145.902,36 | 0 |
| Xarici borclar | 0 | 0 | 0 | 0 |
| **YEKUNU** | **44.438,62** | **11.101.463,74** | **11.145.902,36** | **0** |

**9. Vergilər üzrə debitor borcları və ya artıq ödəmələr**

 Universitet üzrə hesabat ilində və keçmiş illərdə aparılmış əməliyyatlara görə Vergi orqanlarına artıq ödəmələr yaranmış və Vergi Məcəlləsinin müvafiq maddələrinin tələblərinə uyğun olaraq həmin artıq ödəmələr yeni yaranmış öhdəliklərin bağlanılmasına yönəldilmiş və hesabat ilinin sonuna artıq ödəmə üzrə müvafiq olaraq qalıqlar qalmamışdır.

 Əlavə olaraq məlum edirik ki, Universitetin vergilər üzrə artıq ödəmələri və ya Dövlət büdcəsindən alınmalı olan debitor borcları vergi orqanları əməkdaşlarının şifahi və ya rəsmi tələblərinə əsasən vergilər üzrə ödənilmiş avanslar hesabına yaranmışdır.

 Bu sahə üzrə hesabat dövründə yaranmış dövriyyələr və qalıqlar Universitetin vergi uçotu üzrə şəxsi hesabında əks etdirilmiş və həmin vəziyyət mühasibat uçotunun müvafiq hesab planları üzrə uçota alınmış və hesabat sənədlərinin müvafiq maddələrində də qeyd edilmişdir.

**10. Mal-material ehtiyatları**

 Hesabat dövründə alınmış mal material ehtiyatları elə hesabat dövründə də istifadə edilmişdir. Bu səbəbdən də ilin sonuna bu sahə ilə bağlı qalıq məbləğləri mövcud olmamışdır.

 Universitetin mal-material ehtiyatlarının hesabat ilinin əvvəlinə və sonuna olan qalıqları, dövriyyələri və sair məlumatları Universitetin həm mühasibat uçotunda, həm də onun hesabatlarında Qanunvericiliklə tələb olunan formada və qaydada uçota alınmışdır.

 Eyni zamanda, həmin qiymətlilərin hərəkəti və qalığı barədə vəziyyət beynəlxalq tələblərdən irəli gələn standartlara uyğun olaraq hazırlanmış uçot – hesabat formalarında da öz əksini tapmışdır.Hesabat ilinin sonuna bu sahə üzrə vəziyyət aşağıdakılardan ibarət olmuşdur:

 manatla

|  |  |  |  |  |
| --- | --- | --- | --- | --- |
| **Göstəricilər** | **01.01.2024** | **mədaxil**  | **məxaric**  | **31.12.2024** |
| hazır məhsul | 0 | 0 | 0 | 0 |
| mallar | 0 | 0 | 0 | 0 |
| sair ehtiyatlar | 2.049,35 | 96.501,25 | 97.812,65 | 737,95 |
| **YEKUNU** | **2.049,35** | **96.501,25** | **97.812,65** | **737,95** |

**11. Ticarət və digər kreditor borcları**

 Universitet üzrə hesabat ilində və keçmiş illərdə aparılmış əməliyyatlara görə müqavilə üzrə tərəfdaşların hesabında artıq ödəmələr yaranmışdır.

 Bu sahə üzrə yaranmış dövriyyələr və qalıqlar müvafiq olaraq uçota alınmış və müvafiq qanunvericiliyin müvafiq maddələrinin tələblərinə uyğun olaraq həmin təşkilatların artıq ödəmələri və ya yerinə yetirilmiş işlərə görə yaranmış borclar yeni yaranmış öhdəliklərin bir hissəsinin bağlanılmasına yönəldilmişdir.

 Universitet üzrə 2024-cü hesabat ilinin sonuna həmin təşkilatlara kreditor borclar üzrə qalıqlar qalmamışdır.

 Əlavə olaraq məlum edirik ki, bu sahə Universitetin əsas fəaliyyət növü ilə əlaqədardır, münasibətlər daim yenilənir, yeni dövriyyələr və qalıqlar yaranmaqda davam edir.

**12. Əsas vəsaitlər**

 Auditin əhatə etdiyi 2024-cü hesabat dövründə Universitetin balansında olan əsas vəsaitləri üzrə aparılmış əməliyyatlar, hesabat ilinin əvvəlinə və sonuna olan qalıqlar Universitetin uçot –hesabat sistemində tələb olunan formada və qaydada uçota alınmışdır və ilin sonuna bu sahə üzrə mövcud vəziyyət aşağıdakı kimi olmuşdur:

 manatla

|  |  |  |  |  |  |  |
| --- | --- | --- | --- | --- | --- | --- |
| **Məzmun** | **Bina** | **Avadanlıq** | **Nəqliyyat vasitələri** | **Digər** | **Hesablama texnikası** | **Cəmi** |
| 01.01.2024-cü il tarixinə ilkin dəyər | **275.280,0** | **310.935,28** | **33.189,50** | **193.606,17** | **219.030,85** | **1.032.041,80** |
| 2024-ci il ərzində Daxilolmalar | 3.173.206,40 | 44.756,15 | 0 | 48.609,17 | 4.738,88 | 3.271.311,24 |
| 2024-ci il ərzində Xaricolmalar | 241.393,05 | 71.138,29 | 8.297,38 | 48.443,20 | 55.942,43 | 425.214,35 |
| 31.12.2024-cü il tarixinə balans dəyəri | **3.207.093,35** | **284.553,14** | **24.892,12** | **193.772,78** | **167.827,30** | **3.878.138,69** |

**13.Qeyri maddi aktivlər**

 Auditin əhatə etdiyi 2024-cü hesabat dövründə Universitetin balansında olan qeyri maddi aktivlər üzrə aparılmış əməliyyatlar, hesabat ilinin əvvəlinə və sonuna olan qalıqlar Universitetin uçot –hesabat sistemində tələb olunan formada və qaydada uçota alınmışdır və ilin sonuna bu sahə üzrə mövcud vəziyyət aşağıdakı kimi olmuşdur:

 manatla

|  |  |
| --- | --- |
| **Göstəricilər** | **2023** |
| **01 yanvar 2024-cü il tarixinə İstifadə müddəti məlum olmayan qeyri maddi aktiv balans dəyəri** | **435.274,86** |
| 2024-cü il ərzində Daxilolmalar | 10.710 |
| 2024-cü il ərzində Xaricolmalar | 44.598,47 |
| **31 dekabr 2024-cü il tarixinə İstifadə müddəti məlum olmayan qeyri maddi aktiv balans dəyəri** | **401.386,39** |

**14.** **Xərclərin xüsusiyyətinə görə təhlili və xərc istiqamətləri**

 Universitetin əsas fəaliyyəti ilə əlaqədar olaraq gəlirlərinin əldə edilməsi ilə bağlı olan xərcləri qanunvericiliklə tələb olunan formada və qaydada Universitetin mühasibat uçotunun müvafiq hesab planları üzrə uçota alınmış və eyni zamanda, Beynəlxalq və milli standartların tələbindən irəli gələn hazırlanmış hesabat formalarında düzgün əks etdirilmişdir.

 Xərclərin tərkibinə Vergi Məcəlləsinin tələblərinə uyğun olaraq vergitutma obyekti olduğuna görə vergi orqanlarının əməkdaşları tərəfindən də nəzarət olunmuşdur.

 31 dekabr 2024-cü il tarixində başa çatan hesabat illərinin sonu üzrə yerinə yetirilmiş işlərin, göstərilmiş xidmətlərin və sair xərclərin xüsusiyyətinə və xərclənildiyi istiqamətlərinə görə aşağıdakı cədvəldə göstərilən kimi olmuşdur:

manatla

|  |  |
| --- | --- |
| **İstiqamət Göstəriciləri** | **2024** |
| Əmək haqqı | 2.612.411,24 |
| Sosial sığorta ayırmaları | 584.928 |
| ezamiyyə | 194.475,55 |
| Xammal | 195.243,98 |
| Enerji xərcləri | 35.566,31 |
| Qaz xərcləri | 24.146,15 |
| Yanacaq xərcləri | 28.569,78 |
| su xərcləri | 5.300,24 |
| Rabitə xərcləri | 50.638,59 |
| Təmir xərcləri | 15.973,36 |
| İcarə haqqı | 1.913.849,32 |
| Bank xidməti üzrə xərclər | 52.392,14 |
| sair xərcləri | 547.101,64 |
| Amortizasiya | 472.013,84 |
| Sığorta | 8.892,62 |
| Digər xərclər | 131.941,67 |
| **YEKUNU** | **6.873.631,43** |

**15. Kapital və Ehtiyyat**

 Nizamnamə kapitalı — dövlət qeydiyyatından keçmiş təşkilatın təsis sənədlərində müəyyən edilmiş məbləğdir. Nizamnamə kapitalı hüquqi şəxsin kreditorlarının maraqlarını təmin edən əmlakının minimum məbləğini müəyyən edir. Adi səhmlər və ixtiyarı dividentli geri ödənilməyən imtiyazlı səhmlər hər ikisi xüsusi kapital kimi təsnifləşdirilir. Bilavasitə yeni səhmlərin buraxılışına aid olan xərclər xüsusi kapitalda çıxarış kimi göstərilmişdir.

 2024-cü hesabat dövründə Universitetin Nizamnamə kapitalının həcmində dəyişiklik edilməmiş və təsdiq olunmuş Nizamnaməsinə əsasən 373.173,00 manat həcmində olmuşdur.

manat həcmində olmuşdur.

***Ehtiyatlar***

 Müəssisənin Nizamnaməsində nəzərdə tutulduğu halda müəssisədə "Ehtiyat Kapitalı(Fondu)" yaradıla bilər. Qanunvericilikdə məhdud məsuliyyətli Universitetlərin Ehtiyat Kapitalı(Fondu) yaratmaq tələbi yoxdur.

 Lakin, "Ehtiyat Kapitalı" Universitetin təsisçilərinin yığıncağının qərarı ilə Universitetin Nizamnaməsinə daxil edilə bilər. Qərarda "Ehtiyat Kapitalının(Fondunun)" həcmi, ora olan illik köçürmələr və ondan istifadə qaydaları qeyd edilir.

 Bundan başqa, qanunvericilik ilə müəssisədə "Ehtiyat Kapitalı(Fondu)" yaratmaq tələbil ola bilər.

 Belə olduqda, müəssisə təsis edilərkən Nizamnaməsində bu "Ehtiyat Kapitalının(Fondunun)" miqdarı, formalaşması və istifadəsi barədə müddəalar olmalıdır.

 Beləki, kommersiya banklarında "Ehtiyat Fondu" məcburi qaydada və bir qayda olaraq müəyyən edilmiş normativlər əsasında il ərzində, yaxud illik mühasibat hesabatı bankın təsisçilərinin (səhmdarlarının) ümumi yığıncağı tərəﬁndən təsdiq edildikdən sonra mənfəətdən ayırmalar hesabına yaradılır.

 Səhmdar Universitetində ehtiyat kapital (fond) qüvvədə olan qanunvericiliyə müvaﬁq qaydada yaradılır və zərərlərin ödənilməsi üçün, eləcə də səhmdar cə miyyətinin istiqrazlarının ödənilməsi və başqa vəsaitlər olmadıqda onun səhmlərinin girovdan çıxarılması üçün nəzərdə tutulmuşdur.

 Ehtiyat fondunun vəsaitləri Universitetin nizamnaməsində müəyyən edilmiş məbləğə çatana qədər bu fonda illik ayırmaların həcmi xalis mənfəətin 5%-dən az ola bilməz. Qanunvericiliyə əsasən ehtiyat fondunun yaradılması nəzərdə tutulmayan təşkilatlarda bu fond xalis mənfəət hesabına yaradıla bilər.

 Auditin əhatə etdiyi dövr ərzində aparılmış müvafiq əməliyyatlar nəticəsində müxtəlif səbəblərdən, o cümlədən, müvafiq hüquqi və ya əsas fəaliyyətlə bağlı olan məsələlərdən yaranmış öhdəliklərin yerinə yetirilməsi, icra edilməsi və ya bağlanılması üçün Universitetin hesabat ilinin maliyyə nəticələrinə (mənfəətdən ayırmalar) və müxtəlif mənbələr hesabına yaranmış pul vəsaitlərinə (yenidənqiymətləndirmə və s.) əsasən ehtiyatlar yaradılmışdır və həmin ehtiyyatlar üzrə hərəkətlər və qalıq məbləğləri mühasibat uçotunun müvafiq hesab planları üzrə uçota alınmışdır.

**16. Mənfəət və ya zərər**

 Hesablar planının 80-ci bölməsində mənfəət və zərər haqqında hesabatda təqdim edilməli olan ümumi mənfəət (zərərlər) barədə məlumatların ümumiləşdirilməsi nəzərdə tutulur. Ümumi mənfəət hesablar planının 6-cı hissəsində qeyd olunmuş gəlirlərin ümumiləşdirilmiş məbləğindən hesablar planının 7-ci hissəsindən hesablanmış xərclər çıxılmaqla müəyyən edilir. Hesabat dövrünün sonunda 801 "Ümumi mənfəət (zərər)" hesabı qalıqsız 341 "Hesabat dövründə xalis mənfəət (zərər)" hesabı ilə bağlanır.

 Universitet 2024-cü ilin yekunlarına mənfəətlə başa vurmuş, mənfəət üzrə azadolmalar və güzəştlər, keçmiş illərin zərərləri çıxılmış, geridə qalan məbləğ vergiyə cəlb edilmişdir. Auditin əhatə etdiyi hesabat ili üzrə bu sahədəki vəziyyət aşağıdakı kimi olmuşdur:

 manatla

|  |  |
| --- | --- |
| **Göstəricilər** | **2024** |
| Mənfəət və ya Zərər | 4.227.832,31 |
| Mənfəət üzrə azadolmalar və güzəştlər | 4.227.832,31 |
| Keçmiş illərin zərəri | 0 |
| Vergiyə cəlb olunan mənfəət | 0 |
| Xalis mənfəət | 4.227.832,31 |

**17.Mənfəət vergisi**

 Mənfəət vergisi hazırkı maliyyə hesabatlarında Azərbaycan Respublikasının qüvvədə olan və hesabat tarixinə qüvvəyə minmiş Qanunvericilik aktlarının tələblərinə uyğun olaraq hesablanılmışdır.

 Azərbaycan Respublikasının Vergi Məcəlləsinə əsasən Universitetdən tutulan mənfəət vergisi dərəcəsi 20% təşkil edir.

 Cari mənfəət vergisi, cari və əvvəlki dövrlər üzrə vergiyə cəlb edilən mənfəət və ya zərər ilə əlaqədar vergi orqanlarına ödəniləcək və ya onlardan geri alınacaq məbləği təşkil edir. Vergiyə cəlb edilən mənfəət və ya zərər maliyyə hesabatlarının müvafiq vergi bəyannamələrinin təqdim olunmasından əvvəl təsdiqləndiyi halda, təxmini göstəricilərə əsasən hesablanır. Mənfəət vergisindən başqa digər vergilər inzibati və digər əməliyyat xərcləri kimi qeydə alınır.

 Universitet 2024-cü hesabat ilində ali təhsil müəssisəsi kimi ƏDV və mənfəət vergisindən azad olmuşdur.Bu səbəbdən də bu sahə üzrə dövlət büdcəsinə hər hansısa ödəniş icra edilməmişdir.

**18. Mülkiyyətçilər arasında kapitalın bölüşdürülməsi**

**(dividendlər)**

 **Dividentlər** – müəssisənin xalis mənfəətinin səhmdarlar arasında onların müvafiq iştirak paylarına uyğun olaraq bölüşdürülmüş məbləğləridir.

 Elan edilmiş dividendlər 1 N-li Milli Mühasibat Uçotu Standartına uyğun olaraq Mənfəət və zərər haqqında hesabatında göstərilməmiş, lakin Kapitalda dəyişikliklər haqqında hesabatda qeyd edilmişdir.

 Dividendlər elan olunub təsdiqləndiyi dövrdə kapitalda qeydə alınır. Hesabat dövründən sonra, lakin maliyyə hesabatlarının təsdiqlənməsindən əvvəl elan edilmiş dividendlər haqqında məlumat “hesabat tarixindən sonrakı hadisələr” qeydində açıqlanır.

 Mənfəətdən dividendlər və digər ödənişlər Universitetin yerli qanunvericiliyə uyğun hazırlanmış maliyyə hesabatlarına əsasən həyata keçirilir.

 Azərbaycan qanunvericiliyində cari ilin xalis mənfəəti bölüşdürmənin əsası kimi müəyyən edilir.

 Universitetin mənfəətinin yaranmasına baxmayaraq, xalis mənfəətdən dividentlər ödənilməmiş və il ərzində olan xərclər məktəbin müəllim və şağird heyətinin inkişafına, konfranslarda , təlim və digər tədbirlərdə iştirakına yönəlmişdir.

**19.Maliyyə risklərinin idarə edilməsi**

 ***Maliyyə riski amilləri***

 Alınan və satılan malların dəyişkən qiymətlərinin, digər xammalların qiymətlərinin, valyuta məzənnələrinin və faiz dərəcələrinin dəyişmələri risk xarakteri daşımaqdadır.

 Rəhbərlik Universitetin risklərin idarə edilməsi sisteminin təşkilinə və ona nəzarətə görə ümumi məsuliyyət daşıyır. Universitetin risklərin idarə edilməsi siyasəti risklərin müəyyən olunması, analiz olunması, müvafiq limitlərin və nəzarət mexanizmlərinin qurulması üçün yaradılmışdır. Risklərin idarə edilməsi siyasəti və sistemləri bazar şəraitindəki və Universitetin fəaliyyətindəki dəyişikliyi əks etdirmək üçün müntəzəm olaraq nəzərdən keçirilir.

 Universitet təlimlər, idarəetmə standartları və prosedurları vasitəsi ilə intizamlı və konstruktiv nəzarət mühiti yaradır ki, bu da bütün işçilərin öz vəzifə və öhdəliklərini başa düşməsinə şərait yaradır.

**20. Potensial öhdəliklər, təəhhüdlər və əməliyyat riskləri**

 ***Əməliyyat mühiti***

 Azərbaycan iqtisadiyyatında inkişaf etməkdə olan bazarlara xas müəyyən xüsusiyyətlər müşahidə edilir. Azərbaycan iqtisadiyyatının mövcud və gələcək artımı və dayanaqlılığı hökümətin həyata keçirdiyi fiskal və monetar tədbirlərin effektivliyindən eləcə də xam neftin qiymətlərindən və Azərbaycan manatının sabitliyindən əhəmiyyətli dərəcədə asılıdır.

 Mövcud iqtisadi vəziyyətin gələcək təsirlərini və yuxarıda qeyd olunan tədbirləri qabaqcadan proqnozlaşdırmaq nisbətən mürəkkəb olduğuna görə rəhbərliyin iqtisadi mühitlə bağlı cari proqnozları və təxminləri faktiki nəticələrdən fərqli ola bilər.

 Universitetin 2024-cü hesabat dövründəki maliyyə təsərrüfat fəaliyyətinin nəticələri, əlbəttə ki, Azərbaycandakı və onun hüdudlarından kənarda fəaliyyət göstərən, AR-dakı fiziki və hüquqi şəxslərlə əməliyyat aparan ölkələrdəki iqtisadi vəziyyətlə bu və ya digər formada bağlı olmuşdur.

 Son hesabat ilində Universitetin əsas fəaliyyəti yaxşılaşmışdır. Müəyyən risklər yaranmış, öhdəliklər lazımınca yerinə yetirilə bilməmişdir. Universitetin rəhbərliyi mövcud iqtisadi mühitdə baş verən prosesləri müşahidə edir və Universitetin yaxın gələcəkdə fəaliyyətinin dayanıqlılığını və inkişafını təmin etmək üçün qabaqlayıcı tədbirlər görür.

 ***Sığorta***

 Azərbaycan Respublikasında sığorta sahəsi özünün yeni inkişaf mərhələsindədir. Belə ki, sığortalamanın dünyanın digər ölkələrində qəbul edilmiş bir çox formaları Azərbaycanda hələ mövcud deyildir.

 Universitetin öz əsas vəsaitlərinin biznes fəaliyyətinin dayandırılması və ya Universitetə məxsus olan ərazilərdə ətraf mühitə zərərin vurulması ilə əlaqədar olaraq yaranan üçüncü tərəfin məsuliyyətinə dair tam sığorta təminatı təşkil edilməmişdir.

 Universitet adekvat sığorta təminatını əldə etməyənə qədər müəyyən aktivlərin itirilməsinin və ya məhv olmasının Universitetin fəaliyyətinə və maliyyə vəziyyətinin nəticələrinə mənfi təsir etməsi riski mövcuddur.

***21. Baş vermiş dəyişikliklər və Məhkəmə çəkişmələri barədə***

 Auditin əhatə etdiyi 2024-cü hesabat ili ərzində auditin yekunlarına dair tərtib olunmuş Auditor Rəyinin(Müstəqil Auditor Hesabatının) düzgün formalaşdırılması məsələlərinə təsir edə biləcək hər hansı dəyişikliklər baş verməmişdir.

 *Odur ki, Auditin əhatə etdiyi dövr üçün* ***(01.01.2024 – 31.12.2024)*** *“Qərbi Kaspi Universiteti” üzrə tətbiq olunmuş, seçilmiş və ya aparılmış uçot siyasəti, eyni zamanda, tərtib olunmuş Maliyyə Hesabatlarına dair Uçot Siyasəti və İzahlı Qeydlər sənədi bizim tərəfimizdən faktiki maliyyə və uçot işinin vəziyyətinə dair tərtib olundu və onun doğru olmasını öz imzalarımızla təsdiq edirik:*

 **Rəhbər : R.Bağırov.**

 **Baş mühasib: S.Rəhimova.**

**15.04.2025-ci il**